Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: büntetõeljárást kezdeményezni. A miniszter a javaslattal egyetértett. A javaslatnak megfelelõ rendelkezést az egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvénybe iktatják
Paragraph Index: 47

büntetõeljárást kezdeményezni. A miniszter a javaslattal egyetértett. A javaslatnak megfelelõ rendelkezést az egészségügyi és a hozzájuk kapcsolódó személyes adatok kezelésérõl és védelmérõl szóló 1997. évi XLVII. törvénybe iktatják be, melynek tervezete elkészült. Ezenkívül a minisztérium hosszú távú tervet dolgoz ki a gyermekvédelmi szakembereknek az egészségügyi intézményekben való alkalmazására. Elõrelépést jelent továbbá, hogy a jövõben az egészségügyi, illetve a gyermekvédelmi szakemberek továbbképzése során kiemelt figyelemmel lesznek a gyermekbántalmazás és a gyermek elhanyagolás korai felismerésére. Beadványra indult vizsgálatok alapján a biztos négy esetben állapította meg a gyermekek megfelelõ testi, szellemi és erkölcsi fejlõdéshez való alkotmányos jogának sérelmét. Jogértelmezési bizonytalanság miatt ilyen sérelmet okozott, hogy a büntetés végrehajtási intézetben édesanyjával együtt elhelyezett csecsemõ után a szülõk családi pótlék iránti igényüket nem tudták érvényesíteni (OBH 1425/2002.). Ugyanezt a sérelmet okozta a települési önkormányzatnak az az eljárása, mely során a gyermek után járó kiegészítõ családi pótlék folyósítását azért szüntette meg, mert a településen állandó bejelentett lakcímmel rendelkezõ szülõ életvitelszerûen máshol tartózkodott (OBH 3768/2001.). Egy esetben a megfelelõ fejlõdéshez, továbbá a gyermek családi kapcsolathoz való jogának sérelmét állapította meg a biztos (OBH 3472/2000.). A 2002. évben hét – a szülõi, illetõleg a nagyszülõi kapcsolattartás végrehajtásával kapcsolatban a gyámhivatalok mulasztását kifogásoló – beadványt vizsgáltunk. Az elmúlt évekhez hasonlóan a biztosnak és általános helyettesének több esetben hatásköre hiányában, vagy mint nyilvánvalóan alaptalant kellett elutasítania a beadványok egy részét. Három olyan beadvány érkezett hivatalunkhoz, amelyrõl – ugyan sokszor csak hosszadalmas vizsgálat után – az derült ki, hogy a különélõ szülõk egymással, illetõleg a nagyszülõ a gyermeket nevelõ szülõvel nem tud együttmûködni a kapcsolattartás végrehajtása érdekében. Ezekben az esetekben a gyámhivatal tehetetlen és sajnálatos módon az országgyûlési biztos sem tudott segítséget nyújtani. A gyámhivatalok eljárásával kapcsolatban nyolc esetben volt megállapítható a jogállamiságból eredõ jogbiztonsághoz, ezen belül a tisztességes eljáráshoz fûzõdõ jog sérelme. E jogsérelmet a gyámhivatalok azzal okozták, hogy eljárásaikat nem fejezték be az ügyintézésre rendelkezésükre álló harminc nap alatt (OBH 1428/2002., OBH 2642/2002.), vagy a panaszos kérelmérõl nem vettek fel jegyzõkönyvet (OBH 3768/2001.). Ugyancsak a jogbiztonságot sértette, amikor a gyámhivatal az általa okozott jogellenes állapotot több hónapig fenntartotta (OBH 2273/2002.), továbbá, amikor az ügyintézõ a panaszos bejelentését figyelmen kívül hagyta (OBH 3472/2000.). A hatóságok vezetõi az országgyûlési biztos kezdeményezéseit, amelyeket a fenti jogszabálysértések elkerülése érdekében tett, minden esetben elfogadták. A 2002-es évben gondnoksági ügyekben tíz panasz érkezett az országgyûlési biztos hivatalához, ezek közül is csupán egy volt vizsgálatra érdemes (OBH 1253/2002.). Annak, hogy a beadványok száma jelentõsen csökkent, feltehetõleg az az oka, hogy a gondnokság alá helyezés szabályait, a gondnokoltak személyi és vagyoni érdekének védelmét a Polgári Törvénykönyv 2001. november 1-jén hatályba lépõ módosítása a korábbinál szigorúbban szabályozza. 3.11. Kamarai igazgatás, bírósági végrehajtók

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes